**ELŐTERJESZTÉS**

**A PÉNZÜGYI BIZOTTSÁG**

**2020. november 9-i rendes ülésére**

**Előterjesztés**

**Helyi adórendelet felülvizsgálata**

A napirendet tárgyaló ülés dátuma: 2020.11.09.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:** Az önkormányzat helyi adókra vonatkozó rendeletei

**2. Jogszabályi hivatkozások**: Magyarország gazdasági stabilitásáról szóló 2011. évi CXCIV. törvény, valamint a helyi adókról szóló 1990.évi C. törvény.

**3. Költségkihatások és egyéb szükséges feltételeket, illetve megteremtésük javasolt forrásai: --**

**4. Tényállás bemutatása:**

Az elmúlt évek során tapasztalt gazdasági hatások, gazdasági megszorítások, infláció, minimálbér emelés és más külső tényezők miatt az önkormányzatnak folyamatosan csökkenő bevételekkel, a folyamatosan növekvő lakosságszám és az örvendetesen gyarapodó infrastruktúra miatt pedig növekvő kiadásokkal kell számolnia. A közelmúltat meghatározó járványhelyzet és az ezzel összefüggésben történt központi kormányzati forrásmegvonások miatti jelentős bevételcsökkenés szükségessé teszi az önkormányzat gazdálkodásának felülvizsgálatát.

A településüzemeltetés, az önkormányzat és intézményeinek működtetése, az egyes fejlesztések mind-mind olyan forrásokat igényelnek, melyek a jelenlegi bevételi szint mellett rövidtávon nem tarthatóak, közép- és hosszú távon pedig nehézségeket fognak jelenteni. A központi elvonások miatt az elmúlt évek takarékos gazdálkodásának megtartása mellett sem tud az önkormányzat a jelenlegi ellátási szinten tovább működni.

Ebben a helyzetben a képviselő-testületnek kötelessége volt áttekinteni a gazdálkodását, számba venni a lehetőségeit a kiadások racionalizálása és a bevételek optimalizálása érdekében.

Ennek keretében a hatályos helyi adórendeleteit (építményadó, telekadó, iparűzési adó) is áttekintette és azok felülvizsgálatára tesz javaslatot.

A jelenlegi előkészítő szakaszban az önkormányzat elemezte, hogy a jelenlegi adómértékek milyen adóbevételi szintet jelentenek és milyen, a jelenlegi adórendszer módosítására vonatkozó lehetőségei vannak az önkormányzatnak.

**Építményadó**

A háztartások teherviselő képességét és a lakóingatlanok összetételének változását (társasházi lakások megjelenése) is figyelembe véve az önkormányzat javaslata a minimáladóval kombinált sávos adórendszer bevezetése és a jelenlegi kedvezményrendszer eltörlése.

Fontosnak tartjuk, hogy a közteherviselésből mindenki arányosan vegye ki a részét, ezért javasolt a ***minimál-adó bevezetésére 30.000.- Ft/év*** mértékben.

A sávok meghatározása például az alábbiak szerint alakítható ki:

|  |  |  |  |
| --- | --- | --- | --- |
| **Példa 1.** | | **Példa 2.** | |
| 0-150m2 | 380 Ft/m2 | 0-120 m2 | 300 Ft/m2 |
| 151-250 m2 | 500 Ft/m2 | 121-200 m2 | 430 Ft/m2 |
| 251-500 m2 | 600 Ft/m2 | 201-500 m2 | 600 Ft/m2 |
| 501 m2 felett | 800 Ft/m2 | 501 m2 felett | 800 Ft/m2 |
| Nem lakás célú építmény 500 m2 felett | 1 300 Ft/m2 | Nem lakás célú építmény 500 m2 felett | 1 300 Ft/m2 |
| **Példa alapján elvárt adóösszeg** | **117 707 859** | **Példa alapján elvárt adóösszeg** | **107 241 912** |
| **Példa alapján, az elvárt adóösszeg-növekmény a 2020 évihez képest** | **32 366 765** | **Példa alapján, az elvárt adóösszeg-növekmény a 2020 évihez képest** | **21 900 818** |

Kérjük a bizottság tagjait, hogy vizsgálják meg a fenti sávok és a sávokhoz kapcsolódó adómérték különböző hatásait. Kérjük tegyenek javaslatot akár ettől eltérő minimáladó mértékére, sávok kialakítására és adómérték meghatározására.

**Telekadó**

A hatályos telekadó-rendszerben a belterületi beépítetlen ingatlanok, illetve a belterületi lakóházzal beépített 2500 m2-t meghaladó ingatlanok esetében telekadót kell az adózóknak fizetniük. A jelenlegi szabályozás két övezetet határoz meg, különböző adómértékkel.

Megfontolandó a jelenlegi 120.- Ft/m2/év adómérték esetleges 150 vagy 180.- Ft/m2/év adómértékre történő emelése, a jelenlegi kedvezmények eltörlése valamint a beépített ingatlanok telekadó határának leszállítása.

|  |  |  |  |
| --- | --- | --- | --- |
| **Adótárgyak száma**  **(db)** | **Adóköteles terület**  **(m2)** | **Példa alapján elvárt adóösszeg** | |
| Egységes  180.- Ft/m2 adó esetén | **adóösszeg-növekmény a 2020 évihez képest** |
| **258** | **311 942** | **56 006 926** | 17 146 066 |

**Iparűzési adó**

Az önkormányzat illetékességi területén állandó vagy ideiglenes jelleggel végzett vállalkozási tevékenység után fizetendő iparűzési adó jelenlegi mértéke Telkiben 1,8 %.

A település hosszú távú fejlesztési koncepciójában meghatározott településszerkezet irány és a település adottságai jelentősen behatárolják a településen végezhető tevékenységek jellegét. Az elmúlt években az önkormányzati kommunikáció hatására jelentősen nőtt a helyben bejelentett vállalkozások száma. Ezen vállalkozások jellemzően székhelyként és/ vagy telephelyként jelölték meg településünket.

Ipari, üzemi és logisztikai tevékenység Telkire telepítése a település természetes adottságai miatt nem reális és nem is kívánatos, mert ütközik településfejlesztési koncepciónkkal, csökkentené a lakóingatlanok értékét és rontaná az életminőséget.

Azt a téveszmét el kell oszlatni, hogy minél magasabb az iparűzési adóból keletkező adóalap mértéke, annál jelentősebb iparűzési adó bevétel keletkezik az önkormányzatnál.

Azért téves ez az elmélet, mert egy adószint felett a megnövekedett adóalaphoz magasabb összegű szolidalítási hozzájárulás fizetési kötelezettség kapcsolódik. Tehát hiába nő kismértékben a keletkező adóalap mértéke, ezzel párhuzamosan az elvonás is emelkedik. Nem könnyű meghatározni azt a szintet, ahol az elvonás még nem éri el azt a mértéket, ami az IPA bevétel növekményből származik.

Ezt a mértéket modellezve a javaslatunk a jelenlegi 1,8%-os adómérték 2%-os-ra történő emelése. A 2% Budapesten és a térségben is általános mértékű.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Iparűzési adó alap | Elvárt Iparűzési adóbevétel (1,4%) | Lakos, száma | Adóerő-képesség | Önkorm. iparűzési adó mértéke | Teljesített önkorm. IPA bevétel | Adóerőképesség miatti beszámítás (elvonás) 2020-ig | Szolidarítási hozzájárulás miatti elvonás 2021-től | Önkormányzat-nál maradó IPA |
| 2016.év | 5 896 866 714 | 82 556 134 | 3987 | 20 706 | 1,6 | 108 680 930 |  |  | 108 680 930 |
| 2017.év | 5 605 343 571 | 78 474 810 | 4054 | 19 357 | 1,8 | 113 862 132 | -27 567 853 |  | 86 294 279 |
| 2018.év | 6 518 632 143 | 91 260 850 | 4119 | 22 156 | 1,8 | 129 993 633 | -18 497 634 |  | 111 495 999 |
| 2019.év | 7 318 164 777 | 102 454 307 | 4230 | 24 221 | 1,8 | 143 047 349 | -21 816 669 |  | 121 230 680 |
| **2020.év** | ***7 318 164 777*** | **102 454 307** | **4361** | **24 221** | **1,8** | **131 726 966** | **-22 127 316** |  | 109 599 650 |
| 2021.év | *7 621 119 839* | 106 695 678 | 4361 | 24 466 | **1,8** | 137 180 157 |  | -32 770 815 | 104 409 342 |
| 2021.év | *7 621 119 839* | 106 695 678 | 4361 | 24 466 | **2** | 152 422 397 |  | -32 770 815 | 119 651 582 |
| ***Elvárt szint*** | ***6 852 688 500*** | ***95 937 639*** | ***4361*** | ***21 999*** | ***2*** | ***137 053 770*** | ***0*** |  | ***137 053 770*** |

**Idegenforgalmi adó**

Bár az idegenforgalmi adó alanyok száma elenyésző Telkiben az abból származó bevétel figyelembe véve a korábbi években az ehhez juttatott állami kiegészítést már egy jelentősebb tételt jelentett.

A törvényi maximum keretein belül maradva az idegenforgalmi adó 450.- Ft/fő/vendégéjszaka mértékének 500.- Ft/fő/vendégéjszaka emelését a vizsgálat megfontolandónak tartja.

**Egyéb adónemek**

Egyéb adónemek bevezetése jelenleg nem indokolt.

A fenti javaslatok megfogalmazásra során az önkormányzat, és a Polgármesteri Hivatal igyekezett figyelembe venni minden olyan tényezőt, ami a bevétel optimalizálás és az adózók teherviselési képességének egyensúlyát biztosítja.

**Az adórendszer átalakításával párhuzamosan javasolt a helyi szociális támogatási rendszer felülvizsgálata és átalakítása.**

Telki, 2020. október 29.

Deltai Károly

polgármester